Борис Младенов-Young
Отвред ме канеха: „Елате тука“…

chitanka.info

Отвред ме канеха: „Елате тука!

Приятел и другар станете с нас!

Не съществува скука на Фейсбука,

а празник със забава до захлас.“

И прави бяха. Нямам миг пролука —

свободно време да скучая аз.

За работата вече не ми пука,

излязох в пенсия, ей тъй, от раз.

С приятели от близо и далече

разменяме и-мейли с новини…

Това така дълбоко ме увлече,

че като опиум ме пристрасти.

И лозунг имам даже: „Чрез фейсбука

към нови запознанства и сполука!“

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.